cyanic-selkie/wikianc huggingface dataset:
வாடிக்கையாளர் தொடர்பு மேலாண்மை
தழுவல் பிரச்சினைகள்
2007 ஆம் ஆண்டில் இங்கிலாந்தில் எடுக்கப்பட்ட ஒரு கணக்கெடுப்பில், மூத்த நிர்வாக அதிகாரிகளில் ஐந்தில் நான்கு பேர் தாங்கள் நிறுவிய வாடிக்கையாளர் தொடர்பு மேலாண்மை அமைப்புகளுக்கு தங்களது ஊழியர்களை பழக்கப்படுத்துவது தங்களின் மிகப் பெரிய சவாலாக இருப்பதாகக் கூறியிருந்தனர். மேலும் பதிலளித்தவர்களில் 43% பேர், நடப்பு அமைப்பின் செயல்பாட்டுத் திறன்களில் பாதிக்கும் குறைவாகத் தான் தாங்கள் பயன்படுத்துவதாகத் தெரிவித்தனர்; செயல்பாட்டுத்திறனை விட பயன்படுத்த எளிதாய் இருப்பதையே தாங்கள் விரும்புவதாக 72 சதவீதம் பேர் தெரிவித்தனர்; தரவு ஒத்திசைவு தான் ஒரு பெரிய பிரச்சினை என 51 சதவீத பேர் கூறினர்; 67 சதவீதம் பேர் இந்த அமைப்புகளை மதிப்பீடு செய்வதற்கு நேரத்தைக் காண்பதே ஒரு பெரிய பிரச்சினை எனத் தெரிவித்தனர். செலவினங்கள் 2010 ஆம் ஆண்டில் 11 பில்லியன் டாலரைத் தாண்டி விடும் என்கிற நிலையில், தொடர்ந்த தழுவல் பிரச்சினைகளை நிறுவனங்கள் நிவர்த்தி செய்வது அவசியமாய் இருக்கிறது. தழுவல் விகிதங்களை அதிகரிக்கவும், இந்த கருவிகளை தங்களது அன்றாட பணிப்பாய்வில் சேர்த்துக் கொள்ள பயனர்களை ஊக்குவிக்கவும் நிபுணர்கள் கீழ்க்கண்டவாறான பரிந்துரைகளை வழங்குகின்றனர்:
தொடர்ந்த ஆதரவை வழங்குங்கள். உடனடியான, நிபுணத்துவம் வாய்ந்த, எப்போதும் அணுகத்தக்கதான தொழில்நுட்ப உதவி கிட்டச் செய்வதென்பது ஒரு புதிய அமைப்பை பயன்படுத்துவது மற்றும் அதன் மீது நம்பிக்கையூட்டுவதில் வெகுபயனளிப்பதாய் இருக்கிறது.
தனியுரிமை மற்றும் தரவு பாதுகாப்பு அமைப்பு
CRM மென்பொருளின் முதன்மையான செயல்பாடுகளில் ஒன்று வாடிக்கையாளர்கள் குறித்த விபரங்களை சேகரிப்பதாகும். ஒரு வா.தொ.மே. தீர்வின் பகுதியாக தரவைச் சேகரிக்கையில், வாடிக்கையாளர் தனது ரகசியம் பாதுகாக்கப்படுவது மற்றும் தரவுப் பாதுகாப்பு குறித்து கொள்ளும் கவலைக்கும், அத்துடன் சட்டப்பூர்வ மற்றும் கலாச்சார நிர்ணயங்களுக்கும் ஒரு நிறுவனம் மதிப்பளிக்க வேண்டும். தங்களது சம்மதம் இல்லாமல் தங்களது தரவுகள் மூன்றாம் தரப்பு எதனுடன் பகிர்ந்து கொள்ளப்படாது, அத்துடன் அத்தரவுகள் மூன்றாம் தரப்பினர் எவரும் சட்டவிரோதமாய் அணுகுவதில் இருந்து போதுமான வகையில் பாதுகாக்கப் பெற்றுள்ளது என்கிற உறுதிமொழிகளைப் பெற சில வாடிக்கையாளர்கள் விரும்புகின்றனர்.
சந்தைக் கட்டமைப்புகள்
பின்வரும் அட்டவணை கார்ட்னர் ஆய்வுகளில் வெளியான 2006-2008 இன் முன்னனி வா.தொ.மே. மென்பொருள் விநியோக நிறுவனங்களைப் பட்டியலிடுகிறது (அளவுகள் மில்லியன் அமெரிக்க டாலர்களில்).
2007 கார்ட்னர் ஆய்வின் படி, வெளியிலிருந்தான ஆலோசகர்கள் மற்றும் அமைப்பு ஒருங்கமைப்பாளர்களைப் பயன்படுத்தி 2006 ஆம் ஆண்டில் நிறைவு செய்யப்பட்ட வா.தொ.மே திட்டப்பணிகளுக்கான முன்னணி மென்பொருள் விநியோக நிறுவனங்களை பின்வரும் அட்டவணை பட்டியலிடுகிறது.
2007 ஆம் ஆண்டின் டேட்டாமானிட்டர் அறிக்கை ஆரக்கிள் (சைபெல் உட்பட) மற்றும் SAP நிறுவனங்களை உயர் வா.தொ.மே விநியோக நிறுவனங்களாக பட்டியலிடுகிறது. கோர்டியண்ட், இன்ஃபார், மற்றும் சேல்ஸ்ஃபோர்ஸ்.காம் ஆகியவை முக்கியத்துவம் வாய்ந்த சிறிய விநியோக நிறுவனங்களாகப் பட்டியலிடப்பட்டன.
குறிப்புகள் மற்றும் குறிப்புதவிகள்
பகுப்பு:சந்தைப்படுத்தல் பகுப்பு:கூகுள் தமிழாக்கம்-மேலாண்மை
தொலைக் கதிர்படவியல்
தொலைக் கதிர்படவியல் ( teleradiography ) என்பது கதிர்படத் துறையில் பயன்படும் ஒரு முறையாகும். ஒருசில காரணங்களுக்காக தேவைப்படும் உறுப்பின் உண்மையான அளவுடன் கூடிய கதிர்படங்கள் தேவைப்படுகின்றன. இப்படிப்பட்ட படங்களில் உருப்பெருக்கம் இருப்பதில்லை. மிகவும் குறைந்த பிறழ்ச்சியுடன் கூடிய படிமம் கிடைக்கிறது. இவ்வாறு படிமத்தினைப் பெற, இலக்கிற்கும் படத்தாளுக்கும் இடைப்பட்ட தொலைவு அதிகமாக இருக்குமாறு வைத்து படம் எடுக்கப்படுகிறது. இதன்காரணமாக இப்படி படம் எடுக்கும் கலைக்கு தொலைக் கதிர்படவியல் என்று பெயர்.
களவா
களவா (Groupers) என்பது பேர்சிஃபார்மீசு வரிசையில், செரானைடீ குடும்பத்தில், எபினெபெலினே என்ற துணை குடும்பத்தில், உள்ள பல வகையான  மீன்களைக் கொண்ட ஒரு பேரினக் கூட்டம் ஆகும்.
அனைத்து செரனைடர்களும் "களவா" என்று அழைக்கப்படுவதில்லை; இதன் குடும்பத்தில் கொடுவா மீன்களும் அடங்கும். "களவா" என்ற பொதுவான பெயர் சிலசமயம் பொதுவாக இரண்டு பேரின மீன்களான களவாய் மீன் மற்றும் மைக்டெரோபெர்கா ஆகியவற்றிற்கு வழங்கப்படுகிறது. கூடுதலாக, சிறிய இனமான அனிபெரிடன், கிரோமிலெப்டெஸ், டெர்மடோலெபிஸ், கிரேசீலா, சலோப்டியா, டிரைசோ ஆகியவற்றில் வகைப்படுத்தப்பட்ட இனங்கள் "களவா" என்றும் அழைக்கப்படுகின்றன. பிளெக்ட்ரோபோமஸ் இனத்தில் உள்ள மீன்கள் 'பவளக் களவா' என்று குறிப்பிடப்படுகின்றன. இந்த இனங்கள் அனைத்தும் எபிஃபெலினே என்ற துணைக்குடும்பத்தில் வகைப்படுத்தப்பட்டுள்ளன. ஆயினும்கூட, "களவா" என்ற சொல் பொதுவாக எபினெபெலினே என்ற துணைக்குடும்பத்தை குறிப்பிடும் சொல்லாகவும் எடுக்கப்படுகிறது.
விளக்கம்
இடது|thumb| ஒரு களவாவின் உடற்கூறியல் களவாக்கள் எலும்பு மீனினமாகும். பொதுவாக இவை தடித்த உடலும் பெரிய வாயையும் கொண்டிருக்கின்றன. இவற்றின் உடல் அமைப்பு நீண்ட தொலைவு செல்லவும், விரைவாக நீந்தவும் ஏற்றவையல்ல. இதனால் பெரும்பாலும் இவை இடம்விட்டு இடம் பெயராமல் ஒரே பகுதியிலேயே வாழும். இவை போதுவாக பாறைகள் நிறைந்த கரைப்பகுதிகளில், ஆழம் நிறைந்த பவளப்பாறைகள் உள்ள இடங்களில் வாழ்கின்றன. இவற்றில் மிகப் பெரியதாகவும், ஒரு மீட்டருக்கு மேல் நீளமான மீன்களும் உள்ளன. அட்லாண்டிக் இராட்சத களவா (Epinephelus itajara) 399 kg எடையும், 2.43 m நீளமும் கொண்டவை ஆகும். இந்தப் பெரிய குழுவில் உள்ள மீன் இனங்கள் கணிசமான வேறுபாடுகளைக் கொண்டுள்ளன. இவை இரையை துண்டுகளாக கடித்து விழுங்குகின்றன. இவற்றின் தாடைகளின் விளிம்புகளில் அதிகப்படியான பற்கள் இல்லை, ஆனால் இவற்றின் தொண்டைப்புரையில் கனமான நசுக்கும் பல் தகடுகளைக் கொண்டுள்ளன. இவை வழக்கமாக மீன், சாக்குக்கணவாய், ஓடுடைய கணுக்காலிகள் போன்றவற்றை உண்கின்றன. சில இனங்கள் தங்கள் இரையை பதுங்கி விரும்புகின்றன. மற்ற இனங்கள் நேரடியாக வேட்டையாடும். ராட்சத க்ரூப்பர் ( எபினெபெலஸ் லான்சோலாடஸ் ) போன்ற மிகப்பெரிய இனங்கள் மனிதர்கள் மீது அபாயகரமான தாக்குதல்கள் நடத்தியுள்ளதாக கூறப்பட்டிருந்தாலும், அந்த செய்திகள் உறுதிப்படுத்தப்படாதவை ஆகும்.
இவை தங்கள் வாய் மற்றும் செவுள் மூலம் சக்திவாய்ந்த ஒரு வெற்றிடத்தை உருவாக்குகின்றன. அதன் வழியாக இவை இரையை தொலைவிலிருந்து இழுக்கின்றன. இவை தங்கள் வாயைப் பயன்படுத்தி மணலைத் தோண்டி அதை செவுள்கள் வழியாக வெளியேற்றி பெரிய பாறைகளின் கீழ் தங்குமிடங்களை உருவாக்கிக் கொள்கின்றன.
குறிப்புகள்
பகுப்பு:பொதுவான மீன் பெயர்கள் பகுப்பு:மீன்கள்
நெய்குப்பை சுப்பிரமணியசுவாமி கோயில்
நெய்குப்பை சுப்பிரமணியசுவாமி கோயில் தமிழ்நாட்டில் பெரம்பலூர் மாவட்டம், நெய்குப்பை என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆசூர் அம்மச்சாரம்மன் கோயில்
ஆசூர் அம்மச்சாரம்மன் கோயில் தமிழ்நாட்டில் விழுப்புரம் மாவட்டம், ஆசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆசூர், விழுப்புரம் வட்டம், விழுப்புரம் மாவட்டம். சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:விழுப்புரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கார்த்திகி கோன்சால்வெசு
கார்த்திகி கோன்சால்வெசு (பிறப்பு: நவம்பர் 2, 1986, ஊட்டி) என்பவர் இந்திய ஆவணப்படத் தயாரிப்பாளர் மற்றும் புகைப்படக் கலைஞர் ஆவார். இவர் 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை வென்ற தி எலிபெண்ட் விசுபெரர்சு என்ற ஆவணப்படத்தை இயக்கினார். இவர் இயற்கை மற்றும் வனவிலங்கு புகைப்படம் எடுப்பதில் நிபுணத்துவம் பெற்றவர். கோன்சால்வெசு இமேஜரி இந்தியாவின் கைவினைஞராக சோனியால் அங்கீகரிக்கப்பட்டார்.
தகதிமிதா
தகதிமிதா (Thaka Thimi Tha) என்பது 2005 ஆம் ஆண்டைய இந்திய தமிழ்த் திரைப்படமாகும். இப்படத்தை சுந்தர் சி. இயக்க, புதுமுகங்களான யுவ கிருஷ்ணா மற்றும் அங்கிதா ஆகியோர் முக்கிய கதாபாத்திரங்களில் நடித்துள்ளனர்.
கார்த்திகி கோன்சால்வெசு
ஆரம்ப வாழ்க்கை மற்றும் கல்வி
இடது|thumb|150x150px| பெற்றோர் பிரிசில்லா மற்றும் திமோதி நியூயார்க்கின் பிங்காம்டனைச் சேர்ந்த திமோதி ஏ. கோன்சால்வெசு மற்றும் பிரிசில்லா டேப்லி கோன்சால்வ்சின் இளைய மகள் கார்த்திகி. இவருக்கு டானிகா கோன்சால்வெசு என்ற மூத்த சகோதரி உள்ளார். இவர் தமிழ்நாட்டின் நீலகிரி மாவட்டத்தில் உள்ள நீலகிரி உயிர்க்கோளக் காப்பகத்திற்கு உட்பட்ட ஊட்டியில் வளர்ந்தார்.
தகதிமிதா
கதை
கிருஷ்ணா (யுவ கிருஷ்ணா) விவேக் (விவேக்) என்பவருக்கு சொந்தமான உணவகத்தில் பணிபுரிகிறார். காயத்ரி (அங்கிதா) ஒரு வானொலி அறிவிப்பாளர். இவர்கள் அண்டை வீட்டுக்காரர்கள். இவர்களது இரு குடும்பங்களுக்கு இடையில் சண்டை தோன்றுகிறது. என்றாலும் இவர்களது குடும்பங்கள் பின்னர் நட்பு கொள்கின்றன. இந்த இரு குடும்பத்தாரும் தங்கள் இளம் பிள்ளைகளுக்கு இடையே திருமணத்தை ஏற்பாடு செய்விக்க முடிவு செய்கிறார்கள், ஆனால் அவர்கள் இருவரும் இதற்கு மறுக்கிறார்கள். விவேக் அவர்களுக்கு இதற்கான காரணத்தை சொல்கிறார்.
கிருஷ்ணாவும் காயத்ரியும் கல்லூரியில் ஒருவருக்கொருவர் காதலித்தனர். அப்போது, அவர்களுக்கிடையே சண்டை தோன்றி இருவரும் தங்கள் காதலை முறித்துக்கொண்டனர். கல்லூரி படிப்பை முடித்ததும் காயத்ரியின் குடும்பம் யுவாவின் வீட்டுக்கு எதிரே உள்ள வீட்டிற்கு குடிவந்தது.
கார்த்திகி கோன்சால்வெசு
ஆரம்ப வாழ்க்கை மற்றும் கல்வி
கோன்சால்வெசு கோயம்புத்தூரில் உள்ள டாக்டர் ஜி. ஆர். தாமோதரன் அறிவியல் கல்லூரியில் பயின்றார். ஊட்டியில் உள்ள லைட் & லைப் அகாதமியில் புகைப்படக் கலையில் கவனம் செலுத்தி படிப்பைத் தொடரும் முன் 2007-ல் பட்டம் பெற்றார்.
தகதிமிதா
கதை
அவர்களது இரு குடும்பத்தாரும் விவேக்கும் அவர்களிருவரும் மீண்டும் ஒன்று சேர முயற்சி செய்கிறார்கள். இதற்கிடையில் காயத்திரியின் உறவினராக ஸ்ரீ (சிறீமன்) அவளது மனதை தன்வசமாக்க முயற்சிக்கிறார். காயத்ரி ஸ்ரீயை திருமணம் செய்துகொள்ள ஒப்புக்கொள்கிறாள். தங்கள் கல்லூரி நண்பரின் திருமணத்திற்காக, கிருஷ்ணாவும் காயத்ரியும் செல்கின்றனர். விவேக்கும், அவர்களது கல்லூரி தோழர்கள் கிருஷ்ணாவையும் காயத்ரியையும் மீண்டும் ஒன்றாக்க முயற்சிக்கிறார்கள். கிருஷ்ணருக்கு மன மாற்றம் ஏற்படுகிறது. அவன் ஒரு பாடலால் அவளை சமாதானப்படுத்துகிறான், முடிவில் இருவரும் சமரசம் ஆகிறார்கள்.
கார்த்திகி கோன்சால்வெசு
தொழில்
thumb| [[தெப்பக்காடு|தெப்பக்காடு யானைகள் முகாமில் ரகு]] கோன்சால்வெசு ஆவணத் திரைப்படத் தயாரிப்பாளர் மற்றும் புகைப்படக் கலைஞர் ஆவார். இவர் அனிமல் பிளானட் மற்றும் டிஸ்கவரி தொலைக்காட்சியில் படக்கருவி இயக்குநராகப் பணியாற்றியுள்ளார். இவர் குனீத் மோங்கா மற்றும் அச்சின் ஜெயின் தயாரித்து நெற்ஃபிளிக்சில் திரையிடப்பட்ட தி எலிபெண்ட் விஸ்பரர்ஸ் என்ற ஆவணப்படத்தின் இயக்குநர் ஆவார். இந்த 41 நிமிட ஆவணப்படம் கோன்சால்வெசு வளர்ந்த இடத்திலிருந்து 30 நிமிட பயண தூரத்தில் உள்ள தெப்பக்காடு யானைகள் முகாமில் தயாரிக்கப்பட்டது.
தகதிமிதா
இசைப்பதிவு
இப்படத்திற்கு டி. இமான் இசையமைத்தார்.
கார்த்திகி கோன்சால்வெசு
தொழில்
மார்ச் 13, 2023 அன்று, இந்தத் திரைப்படம் 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை வென்றது. இப்பிரிவில் இந்த விருதை வென்ற முதல் இந்தியத் திரைப்படம் இதுவாகும். thumb|95வது அகாதமி விருதுகளில் கார்த்திகி மற்றும் பிரிசில்லா கோன்சால்வ்சு கார்த்திகி கோன்சால்வெசு 2020 முதல் இமேஜரி இந்தியாவின் சோனி கைவினைஞர் ஆவார். இயற்கை மற்றும் சமூக ஆவணப்படங்களில் நிபுணத்துவம் பெற்றவர். இவர் இயற்கை மற்றும் வனவிலங்கு புகைப்படம் எடுத்தல் பற்றிய பயிற்சிப் பட்டறைகளை நடத்துகின்றார். மேலும் பெங்களூர் மற்றும் மைசூர் நகரத்திற்குச் சுற்றுலா சேவையினை நடத்துவதோடு, பயணம் மேற்கொள்வதிலும் ஆர்வமிக்கவர்.
தகதிமிதா
வெளியீடு
குறைந்த செலவில் எடுகப்பட்ட படங்களான கிரிவலம் மற்றும் குருதேவா ஆகியவை வெளிவந்தபோது அவற்றுடன் வெளியான இப்படம் நல்ல வரவேற்பைப் பெறவில்லை.
குறிப்புகள்
பகுப்பு:2005 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சுந்தர் சி இயக்கிய திரைப்படங்கள்
கார்த்திகி கோன்சால்வெசு
தொழில்
கோன்சால்வெசு ஒரு பன்னாட்டு பாதுகாப்பு புகைப்பட சகாவாக உள்ளார்.
மேற்கோள்கள்
<references group="" responsive="1">
வெளி இணைப்புகள்
பகுப்பு:நீலகிரி மாவட்ட நபர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்த் திரைப்பட இயக்குநர்கள் பகுப்பு:மும்பையைச் சேர்ந்தவர்கள் பகுப்பு:1986 பிறப்புகள் பகுப்பு:வாழும் நபர்கள்
பட்டியல் சமூகத்தினருக்கான தேசிய ஆணையம்
பட்டியல் சமூகத்தினருக்கான தேசிய ஆணையம் (National Commission for Scheduled Castes) பட்டியல் சாதி சமூக மக்களைப் பொருளாதாரச் சுரண்டல்களிலிருந்து பாதுகாக்கவும்,அவர்கள் மீதான தாக்குதல்களைத் தடுக்கவும், அத்தகைய வன்முறைகள் குறித்து சுயேச்சையாக விசாரித்து உரிய நடவடிக்கைகளுக்கு ஆலோசனைகளை வழங்கவும், சமூக, கல்வி, பொருளாதாரம் மற்றும் கலாச்சார, பண்பாடு மற்றும் குடியுரிமைகளை  பாதுகாக்கவும் மற்றும் மேம்படுத்தவும் இந்திய அரசியல் அமைப்பு சட்டத்தின் கீழ் நிறுவப்பட்ட ஆணையம் ஆகும்.
வரலாறு
இந்திய அரசமைப்புச் சட்டத்தின் பிரிவு 338ன் படி 1952ம் ஆண்டு தேசிய பட்டியல் சாதியினர் ஆணையம் அமைக்கப்பட்டது. இதன் கீழ் நாடு முழுவதும் 12 மாநில (மண்டல) ஆணையங்கள் இயங்குகின்றன. தமிழ்நாடு, புதுச்சேரிக்கென்று சென்னையில் தமிழ்நாடு பட்டியல் சாதியினர் ஆணையம் செயல்படுகிறது.
பட்டியல் சாதியினரும் பட்டியல் பழங்குடியினத்திற்கான ஆணையம்
முதல் பட்டியல் சாதிகள் மற்றும் பட்டியல் பழங்குடி மக்களின் ஆணையம், ஆகஸ்டு 1978ஆம் ஆண்டில் போலோ பாஸ்வான் சாஸ்திரி தலைமையில் நான்கு உறுப்பினர்கள் கொண்ட ஆணையமாக நிறுவப்பட்டது. 1990-ஆம் ஆண்டில் இவ்வாணையத்தின் பெயர் பட்டியல் சாதிகள் மற்றும் பட்டியல் பழங்குடி மக்களுக்கான தேசிய ஆணையம் என திருத்தி அமைக்கப்பட்டு, பட்டியல் சாதிகள் மற்றும் பட்டியல் பழங்குடி மக்களின் நலன்கள், மேம்பாடு மற்றும் பாதுகாப்பு, குடியுரிமைகளை காத்தல் போன்றவைகளில் பரந்த கொள்கைகளை இந்திய அரசுக்கு விளக்கும் தேசிய ஆலோசனை குழுவாகவும் செயல்பட்டது. முதல் ஆணையம் 1992-ஆம் ஆண்டில் எஸ். எச். இராம்தன் தலைமையில் நிறுவப்பட்டது. இரண்டாவது ஆணையம் அக்டோபர் 1995-ஆம் ஆண்டில் எச். அனுமந்தப்பா தலைமையில் செயல்பட்டது. மூன்றாவது ஆணையம் டிசம்பர் 1998-ஆம் ஆண்டில் திலீப் சிங் பூரியா தலைமையில் செயல்பட்டது. நான்காவது ஆணையம் மார்ச் 2002-ஆம் ஆண்டில் டாக்டர். விஜய் சங்கர் சாஸ்திரி தலைமையில் செயல்பட்ட்து.
ஆணயத்தை இரண்டாக பிரித்தல்
89-வது இந்திய அரசியல் அமைப்பு திருத்தச் சட்டம், 2003-இன் படி முன்பிருந்த பட்டியல் சாதிகள் மற்றும் பட்டியல் பழங்குடி மக்களுக்கான ஆணையத்தை (1) பட்டியல் சாதிகளுக்கான தேசிய ஆணையம் (2) பட்டியல் பழங்குடி மக்களுக்கான தேசிய ஆணையம் என இரண்டு ஆணையங்கள் அமைக்கப்பட்டது.
பட்டியல் சாதியினருக்கான தேசிய ஆணையங்கள்
பட்டியல் சமூகத்தினருக்கான முதல் தேசிய ஆணையம் சூரஜ் பான் தலைமையில் 2004-ஆம் ஆண்டில் நிறுவப்பட்டது.
இரண்டாவது ஆணையம் பூட்டாசிங் தலைமையில் மே 2007-ஆம் ஆண்டில் நிறுவப்பட்டது.
மூன்றாவது ஆணையம் அக்டோபர் 2010-ஆம் ஆண்டில் பி. எல். புனியா தலைமையில் நிறுவப்பட்டது.
ஆணையத்தின் பணிகள்
பட்டியல் சமூகத்தினருக்கான தேசிய ஆணையத்தின் கடமைகள் மற்றும் பணிகள்;
வெளி இணைப்புகள்
பகுப்பு:இந்திய ஆணைக்குழுக்கள்
லீ குவான் யூ
லீ குவான் யூ (Lee Kuan Yew, 16 செப்டம்பர் 1923 - 23 மார்ச்சு 2015) சிங்கப்பூர் குடியரசின் முதல் பிரதமர் (1959 - 1990) ஆவார். இவரை சிங்கப்பூரின் தந்தை எனச் சொல்லுவர். இவர் சிங்கப்பூர் மக்கள் செயல் கட்சியின் (PAP) நிறுவனர்களுள் ஒருவரும் ஆவார். நவம்பர் 12 ஆம் நாள் 1954 ஆம் வருடம் மக்கள் செயல் கட்சியை நிறுவினார். 1959 முதல் 1990 வரை இவரது மக்கள் செயல் கட்சியை 7 முறை வெற்றிபெற வைத்தவர்.1990 - ல் மக்கள் செயல் கட்சியின் கோ சோக் தோங்கு பிரதமராக இருக்கும் போது இவர் அதில் ஒரு முதுநிலை அமைச்சராகப் பணியாற்றினார். சிங்கப்பூரின் மூன்றாவது பிரதமரான லீ சியன் லூங், இவரின் மகன் ஆவார். லீ குவான் யூ பிரதமர் ஆட்சியில் இருந்து விலகிய பின்னரும் சிங்கப்பூரின் மிக முக்கியமான அரசியல்வாதியாக இருக்கிறார். பின்னர் 2004 முதல் 2011 வரை இவருக்காகவே உருவாக்கப்பட்ட மதியுரை அமைச்சர் (Minister Mentor) பதவியில் பணியாற்றினார்.
சிங்கப்பூர் சுதந்திரத்திற்கு முன்னான 1948 ஆம் ஆண்டு தேர்தலில் ' தஞ்சோங் பாகர் ' தொகுதியில் வென்று எதிர்க்கட்சித் தலைவராக இருந்தார். 1959 ஆம் ஆண்டு நடைபெற்ற தேர்தலில் இவரின் மக்கள் செயல் கட்சி மொத்தமுள்ள 51 இடங்களில் 43 இடங்களில் வெற்றி பெற்றது. இவ்வெற்றியினால் 'லி குவான் யூ' ஜூன் 3 ஆம் நாள் 1959 -இல் பிரதமராகப் பொறுப்பேற்றார்.
இளமைக் காலம்
லீ சிங்கப்பூரில் 92 கம்போங் ஜாவா சாலை 1923-இல் ஒரு பிரித்தானியக் குடிமகனாகப் பிறந்தார். லீ முதன் முதலில் டெலோக் குராவோ முதன்மைப் பள்ளியில் படித்துள்ளார். பின்னர் அவர் ராஃபிள்ஸ் நிறுவனத்தில்(RI) பயின்றார். அவர் இந்நிறுவனத்திற்காக கிரிக்கெட், டென்னிஸ், சதுரங்கம் விளையாடி பல விவாதங்களில் பங்கு கொண்டுள்ளார். லண்டனில் படிப்பு முடித்து அவர் 1949ல் சிங்கப்பூர் திரும்பினார்.
உடல்நிலை
லீ குவான் யூ, 05 பெப்ரவரி2015 அன்று நிமோனியா காரணமாக சிங்கப்பூர் பொது மருத்துவமனையில் அனுமதிக்கப்பட்டார். உடல்நிலை மோசமாக உள்ளதாக அரசு அறிவித்தது. 2015ஆம் ஆண்டு மார்ச்சு 22ந்தேதி மருத்துவமனையில் மரணமடைந்தார் சிங்கப்பூர் நேரம் ஞாயிறு (23 மார்ச்சு) அதிகாலை 3.18 மணி அளவில் இறந்தார்.
இறுதிச் சடங்கு
லீ குவான் யூவின் மறைவை ஒட்டி மார்ச்சு 23 முதல் மார்ச்சு 29 வரை ஒரு வாரகாலம் தேசிய அளவில் துக்க வாரமாக சிங்கப்பூர் அரசு கடைபிடிக்கப்பட்டது. லீ குவான் யூவின் குடும்பத்தினர் அவருக்கு மார்ச்சு 23 மற்றும் 24 ஆகிய நாட்களில் அஞ்சலி செலுத்தினர். பொதுமக்கள் மார்ச்சு 25 முதல் மார்ச்சு 28 வரை அஞ்சலி செலுத்தினர். இதில் கிட்டத்தட்ட 4,15,000 பொதுமக்கள் நாடாளுமன்றக் கட்டிடத்திற்கு வந்து நேரடியாக அஞ்சலி செலுத்தினர். இது மொத்த மக்கட்தொகையில் 12 விழுக்காடு ஆகும். அரசு முறையிலான இறுதிச் சடங்கு மார்ச்சு 29 அன்று பிற்பகல் இரண்டு மணிக்குத் தேசிய பல்கலைக்கழக கலாச்சார மையத்தில் நடைபெற்றது. அதனைத் தொடர்ந்து மிகவும் நெருங்கியவர்கள் மட்டுமே பங்குபெறும் வகையில் மண்டாய் தகனச் சாலையில் அவரது உடல் எரியூட்டப்பட்டது. மேலும் நரேந்திர மோதி, அமெரிக்க முன்னாள் அதிபர் பில் கிளிண்டன், இந்தோனேசியா அதிபர் ஜோகோ விடோடோ, ஜப்பான் பிரதமர் ஷின்ஸோ அபே, ஆஸ்திரேலிய பிரதமர் டோனி அபாட், இங்கிலாந்து நாடாளுமன்ற செயலாளர் வில்லியம் கக் உள்பட 23 நாட்டு தலைவர்கள் லீ இறுதிச் சடங்கில் கலந்து கொண்டனர்.
இந்தியாவில்
லீ குவான் யூவின் மறைவிற்கு அஞ்சலி செலுத்தும் வகையில் இந்தியாவில் 29 மார்ச்சு 2015 அன்று துக்க தினமாக கடைபிடிக்கப்பட்டது. மேலும் இந்த இறுதிச் சடங்கு நிகழ்ச்சியில் இந்தியப் பிரதமர் நரேந்திர மோதி கலந்துகொண்டார். மேலும் தமிழ்நாட்டின் தென் மாவட்டங்களில் துக்கம் அனுசரிக்கப்பட்டது.
தோங்கா லா கணவாய்
தோங்கா லா கணவாய் (Dongkha la)  என்பது இமயமலையில் 5534 மீட்டர் உயரத்தில் அமைந்துள்ள மிக உயர்ந்த ஒரு கணவாய் ஆகும். இக்கணவாய் இந்தியாவிலுள்ள சிக்கிம் மாநிலத்தை திபெத்துடன் இணைக்கிறது. தோங்கியா கணவாய் என்ற பெயராலும் இதை அழைக்கிறார்கள்.
வடக்கு சிக்கிம்மில் அமைந்திருக்கும் இக்கணவாயிலிருந்து திபெத் பீடபூமியை பார்க்க முடியும். தோங்கா லா கணவாய்க்கு அருகில் அமைந்துள்ள திசோ லாமோ ஏரி 6.5 கிலோமீட்டர் நீளமும் 2.5 கிலோமீட்டர் அகலமும் கொண்ட ஏரியாக காணப்படுகிறது. இந்த ஏரியே தீசுட்டா ஆற்றுக்கு நீர் வழங்கும் முக்கிய மூலமாகும். குருதோங்மார் ஏரியும் தீசுட்டா ஆற்றுக்கு நீர் வழங்குகிறது. 1849 ஆம் ஆண்டு செப்டம்பர் மாதம் ஏழாம் நாள் தோங்கா லா கணவாயை இவர் கடந்தார்.
புற இணைப்புகள்
பகுப்பு:இமயமலையிலுள்ள கணவாய்கள் பகுப்பு:புவியியல் பகுப்பு:சிக்கிமில் உள்ள கணவாய்கள்
ஆகத்து 25
வெளி இணைப்புகள்
பகுப்பு:ஆகத்து பகுப்பு:ஆண்டின் நாட்கள்
ஹர்திக் பாண்டியா
ஹர்திக் பாண்டியா (Hardik Pandya) என்பவர் இந்தியாவிற்காக பன்னாட்டு அரங்கில் மட்டைப்பந்து விளையாடும் விளையாட்டு வீரர். இவரது முழுப்பெயர் அர்திக் இமான்சூ பாண்டியா. இவர் பந்துவீச்சு, மட்டைவீச்சு, தடுப்பு ஆகிய சகலத் துறையராக அறியப்படுகிறார். இவர் இந்தியத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடி வருகிறார்.
ஆரம்பகால வாழ்க்கை
ஹர்திக் பாண்டியா அக்டோபர் 11, 1993 ஆம் ஆண்டு குஜராத் மாநிலம், சூரத்தில் பிறந்தார். இவருடைய தந்தை ஹிமான்சூ பாண்டியா சூரத்தில் ஒரு சிறிய தானுந்து நிதி நிறுவனம் ஒன்றை நடத்தி வந்தார். ஹர்திக் பாண்டியாவிற்கு ஐந்து வயதாக இருக்கும் போது அந்த நிறுவனத்தை நிறுத்தி விட்டு அவர் வதோதரா சென்றார். அங்கு தான் தனது இரு மகன்களுக்கான (ஹர்திக், குருனல் பாண்டியா) சிறந்த துடுப்பாட்ட பயிற்சி கிடைக்கும் என்ற காரணத்திற்காக அங்கே குடியேறினார். அவர் வதோதராவில் உள்ள கிரண் மோர் பயிற்சி நிறுவனத்தில் தனது இரு மகன்களையும் சேர்த்தார். பொருளாதாரச் சிக்கலின் காரணமாக கோர்வாவில் ஒரு வாடகை வீட்டில் இருந்தனர். ஒரு பழைய தானுந்திலேயே அவர்கள் தினமும் துடுப்பாட்ட மைதானத்திற்குச் சென்றனர். ஒன்பதாம் வகுப்பு வரை எம். கே நடுநிலைப் பள்ளியில் பயின்றார்.
இவருடைய சகோதரர், இளையோர் அளவிலான மன்ற துடுப்பாட்டப் போட்டிகளில் பலவற்றை ஹர்திக் பாண்டியா தனி ஆளாக வென்று கொடுத்தார் எனக் கூறியுள்ளார். ஹர்திக் பாண்டியா இந்தியன் எக்சுபிரசுக்கு அளித்த பேட்டியில் தனது மனோபாவத்தின் காரணமாக மாநில அணியிலிருந்து விலக நேரிட்டது எனக் கூறியுள்ளார். தனது உணர்ச்சிகளைக் கட்டுப்படுத்தத் தன்னால் இயலவில்லை எனக் கூறியுள்ளார்.
உள்ளூர் துடுப்பாட்டப் போட்டிகள்
2013 ஆம் ஆண்டிலிருந்து பரோடா துடுப்பாட்ட அணியில் விளையாடி வருகிறார். 2013 -2014 ஆம் ஆண்டில் நடைபெற்ற சயது முஷ்டாக் அலி கோப்பைக்கான போட்டியில் அந்த அணி வெற்றி பெறுவதில் முக்கியப் பங்காற்றினார். 2015 ஆம் ஆண்டில் நடைபெற்ற இந்தியன் பிரீமியர் லீக் போட்டியில் மும்பை இந்தியன்ஸ் அணிக்காக இவர் விளையாடினார். அந்தப் போட்டியில் 8 பந்துகளில் 21 ஓட்டங்கள் எடுத்தார். மேலும் அதே போட்டியில் இலக்குகளை (விக்கெட்) எடுத்து ஆட்டநாயகன் விருதைப் பெற்றார். அந்தப் போட்டி முடிந்தவுடன், சச்சின் டெண்டுல்கர் இவரிடம் நீங்கள் இன்னும் 18 மாதங்களில் இந்திய அணிக்காக விளையாடுவாய் எனக் கூறினார். அடுத்த ஒரு வருடத்திற்குள்ளாகவே 2016 ஆசிய கோப்பை மற்றும் 2016 ஐசிசி உலக இருபது20 போட்டிக்காகத் தேர்ந்தெடுக்கப்பட்டார். அதே இந்தியன் பிரீமியர் லீக் போட்டியில் கொல்கத்தா நைட் ரைடர்ஸ் அணிக்கு எதிராக வெற்றி பெற வேண்டிய கட்டாயத்தில் மும்பை இந்தியன்ஸ் அணி இருந்தது. அதில் 31 பந்துகளில் 61 ஓட்டங்கள் எடுத்து அணி வெற்றிபெற உதவிகரமாக இருந்தார். அந்தப் போட்டியில் அதிகமாக ஆறு ரன்கள் எடுத்ததற்கான யெசு வங்கி விருதைப் பெற்றார்.
2016 ஆம் ஆண்டு சனவரியில் நடந்த சையது முஷ்டாக் அலி கோப்பைக்கான போட்டியில் விதர்பா துடுப்பாட்ட அணிக்கு எதிரான போட்டியில் பரோடா அணிக்காக விளையாடிய ஹர்திக் பாண்டியா 8 ஆறு ரன்கள் உட்பட 86 ஓட்டங்கள் எடுத்து ஆறு இலக்குகள் (விக்கெட்) வித்தியாசத்தில் வெற்றிபெற காரணமாக இருந்தார்.
இருபது20
2010 ஆம் ஆண்டில் நடைபெற்ற சையது முஷ்டாக் அலி கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். அக்டோபர் 14, ஐதராபாத்து மைதானத்தில் கோவா மாநிலத் துடுப்பாட்ட அணிக்கு எதிரான இருபது20 போட்டியில் இவர் அறிமுகமனார். இந்தப் போட்டியில் 42 பந்துகளில் 52 இறுதிவரை ஆட்டமிழக்காமல் அணியின் வெற்றிக்கு உதவினார். இந்தப் போட்டியில் கருநாடக மாநிலத் துடுப்பாட்ட அணி எட்டு இலக்குகளில் வெற்றி பெற்றது.
இரண்டாவது போட்டி இலங்கை அணிக்கு எதிராக விளையாடினார். இந்தப் போட்டி ராஞ்சியில் நடைபெற்றது. 2010 ஆம் ஆண்டில் நடந்த ஆசிய கோப்பையில் 18 பந்துகளில் 31 ஓட்டங்கள் எடுத்தார். பாக்கித்தான் துடுப்பாட்ட அணிக்கு எதிராக விளையாடிய போது 28 ஓட்டங்கள் விட்டுக் கொடுத்து 3 இலக்குகளைப் பெற்று அந்த அணியை 83 ஓட்டங்களுக்குள் கட்டுப்படுத்தியது. மார்ச் 23 அன்று வங்காளதேச துடுப்பாட்ட அணிக்கு எதிராக விளையாடிய பரபரப்பான போட்டியில் கடைசி 3 பந்துகளில் 2 இலக்குகளைப் பெற்று 1 ஓட்டம் வித்தியாசத்தில் வெற்றி பெறச் செய்தார்.
ஒருநாள் பன்னாட்டுத் துடுப்பாட்டம்
2016 ஆம் ஆண்டில் நியூசிலாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது.அக்டோபர் 16 தர்மசாலா துடுப்பாட்ட அரங்கத்தில் நடைபெற்ற முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 7 ஓவர்களை வீசி 31 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார். மட்டையாட இவருக்கு வாய்ப்பு கிடைக்கவில்லை. இந்தப் போட்டியில் இந்தியத் துடுப்பாட்ட அணி ஆறு இலக்குகளால் வெற்றி பெற்றது. இதில் ஆட்ட நாயகன் விருதினையும் இவர் பெற்றார். 2019 ஆம் ஆண்டில் இந்தியத் துடுப்பாட்ட அணி ஐசிசி உலகக் கிண்ணத் துடுப்பாட்டத் தொடரில் விளையாடியது. சூலை 9 மான்செச்டர் துடுப்பாட்ட அரங்கத்தில் நடைபெற்ற முதல் அரை இறுதிப் போட்டியில் நியூசிலாந்துத் துடுப்பாட்ட அணிக்கு எதிரான போட்டியில் இவர் விளையாடினார். இந்தப் போட்டியில் பத்து ஓவர்களை வீசி 55 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். மட்டையாட்டத்தில் 66 பந்துகளைச் சந்தித்து 32 ஓட்டங்களை எடுத்து சாண்ட்னர் பந்துவீச்சில் ஆட்டமிழந்தார். இந்தப் போட்டியில் நியூசிலாந்துத் துடுப்பாட்ட அணி 18 ஓட்டங்களால் வெற்றி பெற்றது.
பன்னாட்டு இருபது 20
முதல் பன்னாட்டு இருபது20 போட்டியை சனவரி 27, 2016 அன்று ஆத்திரேலிய அணிக்கு எதிராக விளையாடினார். அப்போது அவருக்கு வயது 22. இவருடைய முதல் இலக்காகக் கிறிஸ் லின்னை வெளியேற்றினார். இந்தப் போட்டியில் மூன்று ஓவர்களை வீசி 31 ஓட்டங்களை விட்டுக் கொடுத்து இரண்டு இலக்குகளைக் கைப்பற்றினார். இந்தப் போட்டியில் இந்தியத் துடுப்பாட்ட அணி 37 ஓட்டங்களில் வெற்றி பெற்றது. 2019 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப்பயணம் செய்து விளையாடியது. செப்டம்பர் 22 இல் பெங்களூரு துடுப்பாட்ட மைதானத்தில் நடைபெற்ற மூன்றாவது பன்னாட்டு இருபது20 துடுப்பாட்டப் போட்டியில் 18 பந்துகளில் 14 ஓட்டங்கள் எடுத்து ரபடா பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி ஒன்பது இலக்குகளில் வெற்றி பெற்றது.
தேர்வுத் துடுப்பாட்டப் போட்டி
2017 ஆம் ஆண்டில் இந்தியத் துடுப்பாட்ட அணி இலங்கையில் சுற்றுப்பயணம் செய்து விளையாடியது .சூலை 26, காலி பன்னாட்டு துடுப்பாட்ட அரங்கில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 49 பந்துகளில் 50 ஓட்டங்களை எடுத்து சங்காரா பந்துவீச்சில் ஆட்டமிழந்தார். பின் பந்துவீச்சில் எட்டு ஓவர்களை வீசி 51 ஓட்டங்களை விட்டுக்கொடுத்து ஓர் இலக்கினைக் கைப்பற்றினார். இரண்டாவது ஆட்டப் பகுதியில் ஏழு ஓவர்களை வீசி 21 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இந்திய அணி 304 ஓட்டங்களில் வெற்றி பெற்றது.
2019 ஆம் ஆண்டில் இந்தியத் துடுப்பாட்ட அணி அயர்லாந்து மற்றும் இங்கிலாந்தில் சுற்றுப்பயணம் செய்து விளையாடியது .ஆகஸ்டு 30 சவுதம்ப்டன் துடுப்பாட்ட அரங்கில் நடைபெற்ற இங்கிலாந்து துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டியில் முதல் ஆட்டப் பகுதியில் 5 பந்துகளில் 4 ஓட்டங்களை எடுத்து அலி பந்துவீச்சில் ஆட்டமிழந்தார். பின் பந்துவீச்சில் எட்டு ஓவர்களை வீசி 51 ஓட்டங்களை விட்டுக்கொடுத்து ஓர் இலக்கினைக் கைப்பற்றினார். இரண்டாவது ஆட்டப் பகுதியில் ஒன்பது ஓவர்களை வீசி 34 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மட்டையாட்டத்தில் 7 பந்துகளைச் சந்தித்து ஓட்டங்கள் எதுவும் எடுக்காம்ல் ஸ்டோக்ஸ் பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி 60 ஓட்டங்களில் வெற்றி பெற்றது.
சான்றுகள்
பகுப்பு:இந்தியத் துடுப்பாட்டக்காரர்கள் பகுப்பு:1993 பிறப்புகள் பகுப்பு:மும்பை இந்தியன்ஸ் துடுப்பாட்டக்காரர்கள்
தொடுகதிர்படவியல்
பகுப்பு:இயற்பியல் தொடர்பான குறுங்கட்டுரைகள்
குருதிப் பரிசோதனை
குருதிப் பரிசோதனை (இரத்தப் பரிசோதனை) என்பது இரத்தக் குழாயிலிருந்து இரத்தத்தை எடுத்துச் செய்யப்படும் பரிசோதனையாகும். நோய்க் கிருமிகளின் இருப்பு, ஊட்ட அளவு, மருந்துச் செறிவு, உடற்பகுதிகளின் தொழிற்பாடு போன்ற பலவற்றை ஆய்ந்தறியும் பொருட்டு குருதிப் பரிசோதனை மேற்கொள்ளப்படுகின்றது. மருத்துவப் பரிசோதனைகளில் மிக அதிகமாக மேற்கொள்ளப்படுவது குருதிப் பரிசோதனையாகும்.
இவற்றையும் பார்க்கவும்
பகுப்பு:குருதி பகுப்பு:மருத்துவ சோதனைகள்
கலப்புச் சமயங்கள்
கலப்புச் சமயம், இரண்டு பெரிய சமயங்களின் நற்கருத்துகளைக் கொண்டு தோற்றுவிக்கப்படும் புதிய சமயம் ஆகும். இந்தியத் துணைக் கண்டத்தில் முகலாயர் ஆட்சியின் போது கி.பி. 15-ஆம் நூற்றாண்டில் பஞ்சாப் பகுதியில் இந்து சமயம் மற்றும் இசுலாம் சமயத்தின் நல்ல தத்துவங்களைக் கொண்டு குரு நானக் என்பவர் சீக்கிய சமயத்தை நிறுவினார். அது போன்று நைஜீரியா நாட்டில் கிறித்தவம் மற்றும் இசுலாம் சமயங்களின் மெய்யியல்களைக் கொண்டு கிபி 1970களில் லாகோஸ் நகரத்தில் கிறிஸ்லாம் என்ற கலப்புச் சமயம் தோற்றுவிக்கப்பட்டது. இச்சமயத்தை 35 மில்லியன் யோருபா மக்களில் பெரும்பான்மையோர் பின்பற்றுகின்றனர்.
மேற்கோள்கள்
பகுப்பு:சமயம் கலப்புச் சமயங்கள்
கும்பாவுருட்டி அருவி
கும்பாவுருட்டி அருவி (Kumbhavurutty Waterfalls) என்பது தென்னிந்தியாவின் பிரபலமான அருவி ஆகும். இது கேரளாத்தின், கொல்லம் மாவட்டத்தில், ஆரியங்காவு பஞ்சாயத்துக்கு அருகில் தமிழ்நாட்டு எல்லை அமைந்துள்ளது. கொல்லம் மாவட்டத்தின் கிழக்கு பகுதியில் அமைந்துள்ள கும்பாவுருட்டி அருவியானது கேரளத்தில் மக்கள் கூட்டத்தை ஈர்க்கும் அருவிகளில் ஒன்றாகும். சுற்றுலாவின் உச்ச காலங்களில், இந்த சுற்றுலா இடத்தின் தினசரி வசூல் ரூ. 1,50,000 ஆகும். இது அச்சன்கோவிலிலிருந்து சுமார் 6.5 கி.மீ. இல் உள்ளது. இந்த அருவி அச்சன்கோவில் ஆற்றின் ஒரு பகுதியாகும். இதற்கு அருகிலுள்ள மற்றொரு முக்கியமான அருவி மணலாறு அருவி ஆகும். பயணிகளுக்கு நல்வாய்ப்பு இருந்தால் காட்டு விலங்குகளையும் பார்க்கலாம். ஏனெனில் அருவி அடர்த்தியான கொன்னி வனப்பகுதிக்கு மிக அருகில் உள்ளது. இந்த அருவியின் அருகிலுள்ள மற்றொரு ஈர்ப்பு பாலருவி ஆகும்.
பதினாறு வயதினிலே
பதினாறு வயதினிலே 1977 ஆம் ஆண்டில் வந்த தமிழ்த் திரைப்படமாகும். இப்படம் தமிழ்த் திரைப்பட வரலாற்றில் புதிய திருப்பம் ஒன்றை உருவாக்கியது, முன்னணி நட்சத்திரங்களான கமல்ஹாசன், ஸ்ரீதேவி, ரஜினிகாந்த் நடிப்பில் பாரதிராஜா இயக்கத்தில் வெளியான இத்திரைப்படம் 175 நாட்கள் மேல் வெற்றிகரமாக ஓடியது.
இத்திரைப்படம் தெலுங்கில் '16 வயசு' மற்றும் இந்தியில் 'சொல்வ சவன்' எனும் பெயரில் மீண்டும் எடுக்கப்பட்டது, ஸ்ரீதேவி அனைத்து மொழியிலும் கதாநாயகியாக நடித்தார், ஸ்ரீதேவியின் முதல் இந்தி மொழி திரைப்பட கதாநாயகி அறிமுகமாகும்.
கதைச் சுருக்கம்
கிராமத்துச் சூழலில் அமைந்த இக்கதையில் கமலஹாசன் சப்பாணி என்னும் கால்விளங்காதவன் வேடமேற்று வெள்ளந்தியான குணசித்திரப் பாத்திரத்தில் நடித்திருந்தார். கிராமத்திலேயே மிக அதிகம் படித்தவளாக, 'பத்தாம் வகுப்பு தேர்ச்சி'யாகி விட்ட மயிலிடம் (ஸ்ரீதேவி) ஒரு தலைக் காதல் கொண்டிருக்கிறார். அவளோ கிராமத்திற்கு வரும் மருத்துவ இளைஞனிடம் மனதை பறிகொடுத்திருக்கிறாள். ஒரு கட்டத்தில் அந்த மருத்துவன் காதலிப்பது தன்னையல்ல, தனது பதினாறு வயதையே என்று அவள் உணர்கையில், அவளது தாய் இறக்கிறாள். அனாதையாக நிற்கும் மயிலுக்கு தானே ஆதரவாக சப்பாணி துணை நிற்கிறான்.
ஒரு முறை மயிலிடம் அவமானப்படுகிற பரட்டை (ரஜனிகாந்த்) அவளது பெண்மையைச் சூறையாட முயல்கையில், ஓணானைக் கூட கொல்வதைப் பார்க்கச் சகிக்காத சப்பாணி, ஆத்திரமிகுதியில் பரட்டையைக் கொலை செய்ய, கைதாகிச் செல்லும் அவனுக்காக காத்திருக்கிறாள் மயில்.
தயாரிப்பு
தயாரிப்பாளர் எஸ். ஏ. ராஜ்கன்னு பாரதிராஜாவிடம் கதை கேட்டுள்ளார். பாரதிராஜா மூன்று விதமான கதை கூறியுள்ளார். இசை சம்பந்தப்பட்ட கதை ஒன்று, சிகப்பு ரோஜாக்கள் கதை ஒன்று, அடுத்து 'மயில்' என தலைப்பிடப்பட்ட கதை ஒன்று. இதில் மயில் கதாபாத்திரம் உள்ள கதையை ராஜ்கன்னு தேர்ந்தெடுத்தார். பாரதிராஜாவிடம் ஐந்து ரூபாய் முன்பணமாக கொடுத்து, இப்படத்தை வண்ணப்படமாக எடுக்க வேண்டும் என கோரிக்கையும் வைத்தார்.
இத்திரைப்படம் மயில் எனும் தலைப்பில் கதை உருவாக்கப்பட்டு பின்னர் பதினாறு வயதினிலே எனும் பெயரில் படமாக்கப்பட்டது.
இத்திரைப்படம் ஐந்து லட்சம் ரூபாய் செலவில் எடுக்கப்பட்ட திரைப்படம் ஆகும். இப்படத்திற்கு ஒளிப்பதிவு செய்ய பாலு மகேந்திராவிடம் அணுகினார் பாரதிராஜா, ஆனால் அவர் வேறு படங்களில் பணியாற்றி கொண்டிருந்ததால் நிவாஸ் இப்படத்திற்கு ஒளிப்பதிவு செய்ய தேர்ந்தெடுக்கப்பட்டார். இத்திரைப்படத்தில் கமல்ஹாசன் ரூபாய் 27,000, ஸ்ரீதேவி ரூபாய் 9,000 மற்றும் ரஜினிகாந்த் ரூபாய் 2,500 சம்பளமாக பெற்றனர்.
வெளியீடு மற்றும் விமர்சனம்
பதினாறு வயதினிலே திரைப்படம் 15 செப்டம்பர் 1977 இல் வெளியானது. இத்திரைப்படத்தை அப்போதைய எந்த விநியோகத்தரும் வாங்க முன் வராததால் தயாரிப்பாளர் எஸ். ஏ. ராஜ்கன்னு இப்படத்தை நேரடியாக அவரே திரையரங்குகளில் வெளியிட்டார்.
ஆனந்த விகடன் நாளிதழ் இத்திரைப்படத்திற்கு 100க்கு 62.5 மதிப்பெண் வழங்கி பாராட்டியது. வேறெந்த தமிழ் திரைப்படமும் இதன் அளவு மதிப்பெண் இதுவரை வாங்கியதில்லை.
விருதுகள்
தமிழக அரசு திரைப்பட விருதுகள் (1977-78)
தென்னிந்திய பிலிம்பேர் விருதுகள்
பாடல்கள்
இத்திரைப்படம் இளையராஜாவின் இசையமைப்பில் வெளியான திரைப்படமாகும். கண்ணதாசன், ஆலங்குடி சோமு மற்றும் கங்கை அமரன் ஆகியோர் பாடல்வரிகளை எழுதியுள்ளனர். இ.எம்.ஐ நிறுவனம் ஒலிநாடாவை வெளியிட்டது.
இளையராஜா மாலை மலர் பத்திரிக்கையில் அளித்த பேட்டியில் "கண்ணதாசன் அப்போது ஒரு பாட்டுக்கு ஆயிரமோ ஆயிரத்து ஐநூறோ வாங்கிக் கொண்டிருப்பார். நான் கவிஞரின் உதவியாளர் கண்ணப்பனிடம், இது சின்னக் கம்பெனி படம். பாட்டுக்கு 750 ரூபாய் வாங்கிக்கச் சொல்லுங்க என்றேன்," என்று தெரிவித்துள்ளார்.
வெளியிணைப்புகள்
பகுப்பு:கிராமத் திரைப்படங்கள் பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:கே. பாக்யராஜ் நடித்த திரைப்படங்கள்
எஸ்பிஎம் நீச்சல்குள வளாகம்
'''முனைவர். எஸ்.பி.முகர்ஜி நீச்சல் விளையாட்டரங்கம் அல்லதுஎஸ்பிஎம் நீச்சல்குள வளாகம்'''(SPM Swimming Pool Complex) இந்தியத் தலைநகர்  புது தில்லியில் 2010 பொதுநலவாய விளையாட்டுக்களுக்காக அமைக்கப்படும் ஓர் நீச்சல்குள வளாகமாகும். இது இ.வி.ஆவிற்கு உரிமையானது. இவ்வளாகம் மூன்று வலயங்களாக, விளையாடுமிடம்,அரங்கு முன்புறம்,அரங்கு பின்புறம் என அமைந்துள்ளது.
2010 பொதுநலவாய விளையாட்டுக்கள்
இவ்வளாகம் 2010 பொதுநலவாய விளையாட்டுக்கள் நிகழ்வுகளில் நீர்விளையாட்டுகளுக்கான நிகழிடமாக இருக்கும்.
மேலும் பார்க்க
பகுப்பு:நீச்சல் குளங்கள் பகுப்பு:தில்லியில் உள்ள கட்டிடங்கள் பகுப்பு:இந்திய விளையாட்டரங்குகள்
நிம்மாலா ராமா நாயுடு
நிம்மாலா ராமா நாயுடு (Nimmala Rama Naidu, பிறப்பு: மே 6, 1969) என்பவர் ஒரு இந்திய அரசியல்வாதி ஆவார். ராமா நாயுடு ஆந்திரப் பிரதேச மாநிலத்தின் சட்டமன்ற உறுப்பினராக இருந்தார். முதன் முதலில் இவர் 2014 ஆம் ஆண்டு தெலுங்கு தேசம் கட்சி சார்பாக பாலகொல்லு சட்டமன்றத் தொகுதியில் போட்டியிட்டு சட்டமன்ற உறுப்பினராகத்  தேர்ந்தெடுக்கப்பட்டார்.
மாண்டே மொழிகள்
மாண்டே மொழிகள் என்பது, மேற்கு ஆப்பிரிக்காவில் பல நாடுகளில் பேசப்படும் பல்வேறு மொழிகளை ஒருங்கே குறிக்கிறது. மான்டின்கா, சோனின்கே, பம்பாரா, தியோவுலா, போசொ, மென்டே, சுசு, வாய் போன்ற பல்வேறு இனக்குழுக்களை உள்ளடக்கிய மாண்டே இனக்குழுக் குடும்பத்தைச் சேர்ந்த மக்கள் இம்மொழியைப் பேசுகின்றனர். புர்க்கினா பாசோ, மாலி, செனகல், கம்பியா, கினியா, கினி-பிசாவு, சியேரா லியோனி, லைபீரியா, ஐவரி கோஸ்ட் போன்ற நாடுகளில் இம்மொழிகளைப் பேசுவோர் மில்லியன் கணக்கில் உள்ளனர். மாண்டே மொழிகள், நைகர்-கொங்கோ மொழிக்குடும்பத்தின் ஒரு கிளை எனவே கருதப்பட்டு வருகிறது. எனினும் இவ்வகைப்பாடு எப்போதும் சர்ச்சைக்கு உரியதாகவே இருந்து வருகிறது.
வரலாறு
மாண்டே மொழிகளின் வயது குறித்துப் பல்வேறு கருத்துக்கள் நிலவுகின்றன. மாண்டே மொழிகள் நைகர்-கொங்கோ மொழி குடும்பத்தின் ஒரு கிளை எனும் கருத்துக்கொண்ட கிரீன்பர்க் என்பவர், தற்காலத்துக்கு முன் 7000 காலப்பகுதியிலேயே மாண்டே மொழிகள், பிரியத் தொடங்கிவிட்டதாகக் கூறுகிறார். இம்மொழியைப் பேசியோர் புதிய கற்காலப் பண்பாட்டுக்கு உரியவர்களாக இருந்தனர். "பசு", "ஆடு", "பயிர்" செய்தல் போன்றவற்றுக்குரிய மாண்டேச் சொற்கள் இதனைக் குறித்துக் காட்டுகின்றன.
வகைப்பாடு
பெரும்பாலான நைகர்-கொங்கோ மொழிகளுடைய உருபனியல் இயல்புகள் சில மாண்டே மொழிகளில் காணப்படவில்லை. இவ்வாறான இயல்புகள் உருவாவதற்கு முந்திய காலத்திலேயே மாண்டே மொழிகள் பிரிந்து விட்டதாலேயே இவ்வாறு ஏற்பட்டிருக்கக்கூடும் என பிளெஞ்ச் என்பவர் விளக்குகிறார். துவ்யர் என்பார், மாண்டே மொழிகளைப் பிற நைகர்-கொங்கோ கிளைகளுடன் ஒப்பிட்டு, மாண்டே மொழிகள் கூடிய அளவுக்குப் பிற கிளைகளிலிருந்து விலகிக் காணப்பட்டாலும், அனைத்தும் ஒரே குடும்பத்தைச் சேர்ந்தவையே என்கிறார். டிம்மென்டால் என்பவர், மாண்டே மொழிகள், நைகர்-கொங்கோவின் கிளையாக இருப்பதற்குரிய சான்றுகள் மிகக் குறைவே எனக் கூறுவதுடன், இதை ஒரு தனிக் குடும்பமாகக் கொள்வதே பொருத்தம் என்கிறார்.
மேற்கோள்கள்
பகுப்பு:மாண்டே மொழிகள்
பெரவள்ளூர் தான்தோன்றியம்மன் கோயில்
தான்தோன்றியம்மன் கோயில் அல்லது தான்தோன்றியம்மன் மற்றும் செல்லியம்மன் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமைந்துள்ள ஓர் அம்மன் கோயில் ஆகும். இக்கோயிலை அகரம் பகுதியில் அமைந்துள்ளது என்றும் குறிப்பிடுவர்.
கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள பெரவள்ளூர் தான்தோன்றியம்மன் கோயிலின் புவியியல் ஆள்கூறுகள் 13.1113°N, 80.2319°W ஆகும்.
இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
வெளி இணைப்புகள்
பகுப்பு:சென்னை மாவட்டத்திலுள்ள அம்மன் கோயில்கள்
பகுப்பு:இந்துக் கோயில்கள்
ரஜீவன் ரவீந்திரன்
ரஜீவன் ரவீந்திரன் அல்லது ரஜீவன் ஆர். கனடாவில் இயங்குகின்ற சி.எம்.ஆர் 101.3 தமிழ் பண்பலையின் அறிவிப்பாளர். ஆரம்ப கால கட்டத்தில் 1998 இல் இலங்கையில் வவுனியாவில் "வன்னியின் குரல்" விளம்பர சேவையூடாக ஒலிபரப்புத் துறைக்குள் காலடி எடுத்து வைத்த ரஜீவன் பின்னர் 2003 ஆம் ஆண்டு "யாழ் மணிக்குரல்" விளம்பர சேவையிலும் பணிபுரிந்தார்.
அதன் பின்னர் 2008 ஆம் ஆண்டிலிருந்து கனேடிய பல் கலாச்சார வானொலி CMR "தமிழ் பண்பலையில்" அறிவிப்பாளராக பணிபுரிகின்றார்.
மேற்கோள்கள்
பகுப்பு:ஈழத்து வானொலிக் கலைஞர்கள் பகுப்பு:கனேடியத் தமிழ் கலைஞர்கள் பகுப்பு:கலை இலக்கிய தமிழ் இதழ்கள்
மாத்தேயோ கார்காசி
மாத்தேயோ கார்காசி 1792ஆம் ஆண்டில் இத்தாலியிலுள்ள புலோரென்சு(Florence) நகரத்தில் பிறந்தார். இவர் ஒரு புகழ்பெற்ற இத்தாலிய கிதார் இசை கலைஞரும் இயற்பாளருமாக(Composer) திகழ்ந்தார்.
கார்காசி முதலில் பியானோ கற்க ஆரம்பித்தார். ஆனால், பின்போ, இவரது கவனம் கிதார் பக்கம் திரும்பியது. இவர் சிறுவயதிலேயே கிதார் கற்று முடித்தார். விரைவிலேயே கிதார் வாசிப்பதில் வல்லவர் என்று புகழ்பெற்றார்.
1810ஆம் ஆண்டில் இவர் செருமனிக்கு சென்றார். அங்கும் இவருக்கு விரைவிலேயே வெற்றி கிடைத்தது. 1815ஆம் ஆண்டில் இவர் பாரிசு நகரத்தில் ஆசிரியராக பணியாற்றி, பியானோவையும் கிதாரையும் கற்பித்தார். 1819ஆம் ஆண்டில் செருமனியில் இவரது நண்பர் அன்தோயின் மெசொனியெரை (Antoine Meissonnier) முதல் முறையாக சந்தித்தார். பிரபலமான கிதார் கலைஞரான மெசொனியெர், பாரிசு நகரத்திலிருந்த அவரது பதிப்பகத்தில் கார்காசியின் படைப்புகள் பலவற்றை பதிப்பித்தார்.
1820ஆம் ஆண்டிலிருந்து, கார்காசி தன்னுடைய பெரும்பாலான நேரத்தை பாரிசு நகரத்திலேயே செலவிட்டார். 1822ஆம் ஆண்டில் இலண்டன் மாநகரில் தொடர்ச்சியாக அரங்கங்களில் வாசித்து பெரும் வாத்திய கலைஞராகவும் ஆசிரியராகவும் பேரும் புகழும் பெற்றார். ஆனால், பாரிசிலோ, இவரது திறமைகள் தெளிவாக புரிந்துகொள்ளப்பட நெடுங்காலம் ஆயிற்று. இதற்கு பெர்தினாந்தோ காருலி(Ferdinando Carulli) அங்கிருந்தும் ஒரு குறிப்பிடத்தக்க காரணம். ஏனெனில், காருலியின் இரசிகர்கள் அவரை மிகவும் நேசித்தனர்.
1824ஆம் ஆண்டில் கார்காசி மீண்டும் செருமனி சென்றார். பின்பு, அவர் இலண்டனுக்கு சென்றார். இறுதியாக, அவர் பாரிசு நகரத்திற்கு திரும்பினார். பல வருடங்களாக இவர் இங்கிருந்து இலண்டன் முதற்கொண்டு ஐரோப்பாவிலுள்ள முக்கிய நகரங்களுக்கு சென்று வாசித்தார். 1836ஆம் ஆண்டில் மீண்டும் அரங்கங்களில் வாசிக்க துவங்கிய இவர், 1840ஆம் ஆண்டில் நிறுத்திவிட்டார். இவர், 1853ஆம் ஆண்டில் உயிர் நீத்தார்.
கார்காசி, இன்றைக்கும் விளைமதிப்பற்றதாக கருதப்படும் கிதார் வாசிக்கும் முறையினை விளக்கும் பொருட்டு ஒரு நூல் இயற்றினார். இவரது முக்கிய படைப்புகள் 25 Etudes op. 60யில் உள்ளன. இவைகளில், வாத்தியதிரனையும் அருமையான இசையையும் ஒன்றாக இணைத்துள்ளார், இவர். இவரது இசை இன்றைக்கும் பெரும்பாலான செம்மிசை கிதார் கலைஞர்கள் வாசிப்பதற்கு இதுவே முக்கிய காரணம் ஆகும்.
இவருடைய படைப்புகள், பல புகழ்பெற்ற கலைஞர்களாலும் பதிப்பிக்கப்பட்டுள்ளது; இசைக்கப்பட்டு பதிவுசெய்யப்பட்டும் உள்ளது.
மேலும் காண்க
பகுப்பு:கிதார் கலைஞர்கள் பகுப்பு:செம்மிசை கிதார் கலைஞர்கள் பகுப்பு:இத்தாலிய செம்மிசை கிதார் கலைஞர்கள் பகுப்பு:இத்தாலிய இசையமைப்பாளர்கள் பகுப்பு:1792 பிறப்புகள் பகுப்பு:1853 இறப்புகள்
மாத்தூர் (தஞ்சாவூர்)
மாத்தூர் (Mathur) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஓர் கிராமம்.
மக்கள்தொகை
2011 மக்கள்தொகை கணக்கெடுப்பின்படி, மாத்தூரில் மொத்தம் 5773 பேர் வாழ்கின்றனர். இவர்களில் 2801 பேர் ஆண்கள் மற்றும் 2972 பேர் பெண்கள் ஆவார். பாலின விகிதம் 964. கல்வியறிவு விகிதம் 71.28 ஆகும்.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
சோழர் செப்பேடுகள் (நூல்)
சோழர் செப்பேடுகள் நூல், தமிழக வரலாற்று அரசர்களின் காலத்தில், குறிப்பாக சுந்தரசோழன், முதலாம் ராசராசன், முதலாம் ராசேந்திரன், வீரராசேந்திரன், குலோத்துங்கன், ராசாதிராசன், கோவிராசகேசரிவர்மன் ஆகியோரின் காலத்தில் கிடைத்த எண்பத்து செப்பேடுகளைப் பற்றி ஆய்ந்து எழுதப்பட்டுள்ளது
பகுப்பு:ஆவணவியல் தமிழ் நூல்கள் பகுப்பு:சோழர் கலை பகுப்பு:செப்பேட்டியல் தமிழ் நூல்கள் பகுப்பு:இந்தியத் தமிழ் நூல்கள்
ஏர் ஆசியா இந்தியா
இந்தியாவின் கர்நாடக மாநிலத்தில் பெங்களூரு நகரைத் தலைமையிடமாகக் கொண்டு விளங்கும் இந்தியாவின் குறைந்த கட்டண பயணிகள் விமான சேவை நிறுவனம் ஏர் ஆசியா இந்தியா ஆகும. இந்த நிறுவனம் இந்தியாவின் டாட்டா குழுமம் 51 சதவீத பங்குகளைக் கொண்டும்  மலேசியா நாட்டின் ஏர் ஏசியா பெர்ஹாத் நிறுவனம் 49 சதவீத பங்குகளை கொண்டும்  இணைந்து கூட்டுமுயற்சியில் இயக்குவது ஆகும். ஏர் ஏசியா இந்தியா நிறுவனம் 2014-ஆம் ஆண்டு ஜூன் மாதம் 12 ஆம் தேதி முதல் தேதி முதல் இயங்கி வருகிறது. இந்நிறுவனத்தின் முதன்மை மையமாக பெங்களூரு விளங்குகிறது. ஆகும்.
1946ஆம் ஆண்டு ஏர் இந்தியா நிறுவனத்தை  இந்திய அரசாங்கத்திடம் ஒப்படைத்த பின்பு  அறுபது ஆண்டுகள் கழித்து  டாட்டா குழுமம்  மலேசியாவின் ஏர் ஏசியா பெர்ஹாத் நிறுவனத்துடன் இணைந்து இந்நிறுவனத்தை ஆரம்பித்தது. இந்தியாவில் முதன்முதலாக வெளிநாட்டு விமான சேவை நிறுவனமான ஏர் ஏசியா, டாடா குழுமத்துடன் இணைந்து இந்தியாவில் விமான சேவையை வழங்கி வருகிறது. இண்டிகோ, கோ ஏர் மற்றும் ஸ்பைஸ்ஜெட் ஆகிய நிறுவனங்களுக்கு அடுத்தபடியாக ஏர் ஆசியா இந்தியா நிறுவனம் 6.5% சதவிகித வர்த்தக சந்தையுடன்  குறைந்த கட்டணத்தில் விமான சேவை வழங்கும் நிறுவனத்தில்  நான்காவது இடத்தில் உள்ளது. இந்தியாவின் தொழில்முறை கால்பந்தாட்ட கழகமான ஜாம்ஷெட்பூர் கால்பந்தாட்ட கழகத்தை வர்த்தக ரீதியாக ஆதரித்து வருகிறது ஏர் ஆசியா இந்தியா நிறுவனம்.
வரலாறு
2013-ம் ஆண்டு பிப்ரவரி மாதம் இந்திய அரசாங்கம் விமான நிறுவனங்களில்  49 சதவீத  அந்நிய நேரடி முதலீட்டை  அனுமதித்தது. அதன்படி மலேசிய நாட்டை சேர்ந்த ஏர் ஆசியா பெர்காத்  நிறுவனம் இந்தியாவின் வெளிநாட்டு முதலீட்டு ஊக்குவிப்பு வாரியத்திடம்(FIPB)  இந்தியாவில்  அதன்  நிறுவனத்தை  தொடங்க அனுமதி கேட்டது. 2013ஆம் ஆண்டு மார்ச் மாதம் ஏர் ஆசியா இந்தியாவின் டாடா குடும்பத்திடம்  குடும்பத்துடன்  குடும்பத்துடன்  குழுமத்துடன்  இணைந்து  இந்தியாவில்  விமான சேவையில் ஈடுபட போவதாக அறிவித்தது. டெலிஸ்ட்ரா ட்ரேடு பிளேஸ்  மற்றும் டாடா சன்ஸ் நிறுவனங்கள்  இந்த நிறுவனத்தில் இரண்டு நிர்வாகத்தில் ஈடுபடாத இயக்குனர்களை நியமிக்கும் எனவும் அறிவித்தது. ஏர் ஆசியா இந்தியா நிறுவனம் மிகக்குறைந்த  கட்டணத்தில் பயணிகள் சேவையை  அறிமுகப்படுத்துவதாகவும் முதல் மூன்று வருடத்திற்கான  எரிபொருள் தேவைகளை 100% நிறைவேற்றுவதற்காகவும்,  விமானங்களை விமான நிலையத்தில்  பயன்படுத்தும்  நேரத்தை 25 நிமிடங்கள் ஆகவும்  கணக்கிட்டது.
இரண்டாம் மற்றும் மூன்றாம் கட்ட நகரங்களையும் அதன் சந்தைகளையும்  கவருவதற்காக சென்னை சர்வதேச விமான நிலையத்தை  முதன்மை முனையமாக கொண்டு  இயங்குவதாக ஏர் ஆசியா நிறுவனம் திட்டமிட்டது. ஏர் ஆசியாவின் இந்த திட்டம்  இந்திய விமான சந்தையில்  மற்றுமொரு கட்டண குறைப்பு போராகவும்  விமான போக்குவரத்து அதிகமாகவும் இந்திய விமான சந்தையில் போட்டி அதிகமாகும் எனவும் எதிர்பார்க்கப்பட்டது. ஆரம்பத்தில் ஏர் ஆசியா  50 மில்லியன்  அமெரிக்க டாலர்களை இந்தியாவில் அதன் விமானசேவை இயக்கத்தை இயக்கத்தை தொடங்க  முதலீடு செய்தது அதன் அதன் மூலம் அதற்காக இணையவழி மற்றும் நேரடி விமான பயணச்சீட்டு முகவர்களை  நியமித்தது. 2013ம் ஆண்டு மார்ச் மாதம் மூன்றாம் தேதி வெளிநாட்டு முதலீட்டு ஊக்குவிப்பு வாரியம், ஏர் ஆசியா நிறுவனத்தை விமானங்களை வாடகைக்கு எடுக்கவும் சரக்குகளை கையாளவும் முறையான அனுமதி அளித்தது. அதன்படி இந்த நிறுவனம் அத்துடன் பயணிகளைக் விமானத்தில் அனுமதிக்கவும் பயணிக்கவும் அனுமதி கேட்டது.
2013ம் ஆண்டு மார்ச் மாதம் 28ஆம் தேதி ஏர் ஆசியா இந்தியா  முதலாவது வெளிநாட்டு முதலீட்டுடன்  இயக்கப்படும்  இந்திய விமான சேவை நிறுவனமாக  அறிவிக்கப்பட்டது. அதே ஆண்டு ஏப்ரல் மாதத்தில் ஏர்ஆசியா இந்தியா விமான ஓட்டிகளையும், விமான கட்டுப்பாட்டு குழுவினரையும் பணிக்கு எடுத்தது.. விமான சேவையில் ஈடுபடுவதற்கு இறுதிக்கட்டமாக 2014ஆம் ஆண்டு மே மாதம் ஒன்றாம் தேதி தேதி மற்றும் 11-ம் தேதிகளில் சென்னை முதல்  கொச்சின் சர்வதேச விமான நிலையம், கேரளா கெம்பேகவுடா சர்வதேச விமான நிலையம், பெங்களூரு  மற்றும்நேதாஜி சுபாஷ் சந்திர போஸ் சர்வதேச விமான நிலையம் நிலையம் சர்வதேச விமான நிலையம் நிலையம் போஸ் சர்வதேச விமான நிலையம் நிலையம் சர்வதேச விமான நிலையம் சந்திர போஸ் சர்வதேச விமான நிலையம் நிலையம் சர்வதேச விமான நிலையம் நிலையம் போஸ் சர்வதேச விமான நிலையம் நிலையம் சர்வதேச விமான நிலையம், கொல்கத்தா  ஆகியவற்றிற்கு  விமானத்தை இயக்கி அனுமதி பெற்றது. இதையடுத்து 2014ம் ஆண்டு மே மாதம் ஏழாம் தேதி பயணிகள் சேவையில் ஈடுபடுவதற்கான  அனுமதியை இந்நிறுவனம்  பெற்றது. அதே மாதம் 30ஆம் தேதி சென்னையில் இருந்து அதன் முதன்மை அதன் முதன்மை முனையத்தை பெங்களூருவுக்கு மாற்றுவதாகும்  பெங்களூரு முதல்  கோவா வரை  அதன் முதல் பயணத்தை  இயக்குவதாகவும் ஏர் ஆசியா இந்தியா நிறுவனம் அறிவித்தது. அறிவித்தபடியே கோவா  பெங்களூரு முதல் கோவா வரை  இந்நிறுவனத்தின் முதல் விமான பயண சேவை 2014ஆம் ஆண்டு ஜூன் மாதம் 12ஆம் ஆண்டு ஜூன் மாதம் 12ஆம் தேதி  ரூபாய் 990/- விமான கட்டணத்துடன்  தொடங்கியது. வட இந்தியாவில் தனது விமான சேவையை விரிவுபடுத்துவதற்காக 2015 ஆம் ஆண்டு ஜூன் ஆண்டு ஜூன் மாதம்  முதல் புதுடெல்லியில் உள்ள இந்திரா காந்தி சர்வதேச விமான  நிலையத்தை  தனது இரண்டாவது முனையமாக அறிவித்தது. 2015ஆம் ஆண்டு ஆகஸ்ட் மாதம் டாடா குழுமம் 30 சதவீத பங்கிலிருந்து  40.06%  சதவீதமாக தனது பங்கை உயர்த்தியது இதன்மூலம் டெலிஸ்ட்ரா நிறுவனத்தின் பங்கு  20 சதவீதத்திலிருந்து 10 சதவீதமாக குறைந்தது. 2019ஆம் ஆண்டு ஜூலை கணக்கின்படி ஏர் ஆசியா இந்தியா நிறுவனம் இண்டிகோ,  கோ ஏர் மற்றும் ஸ்பைஸ்ஜெட் ஆகிய நிறுவனங்களுக்கு அடுத்தபடியாக ஏர் ஆசியா இந்தியா நிறுவனம் 6.5% சதவிகித வர்த்தக சந்தையுடன்  குறைந்த கட்டணத்தில் விமான சேவை வழங்கும் நிறுவனத்தில்  நான்காவது இடத்தில் உள்ளது.
நிர்வாக விவகாரங்கள்
ஏர் ஆசியா இந்தியா நிறுவனத்தின் தலைமை அலுவலகம் இந்தியாவின் பெங்களூரு  நகரத்தில் அமைந்துள்ளது முன்னதாக  இந்நிறுவனம் ஆரம்பிக்கப்படும் போது  ஏர் ஏசியா குழுமத்தின் குழுமத்தின் நிறுவனரான  டோனி பெர்னாண்டஸ், ரத்தன் டாட்டா அவர்களை  இந்த விமான சேவை நிறுவனத்தின்  தலைவராக பொறுப்பேற்க கேட்டுக்கொண்டார். ஆனால் அதனை மறுத்த ரத்தன் டாட்டா  தலைமை ஆலோசகராக இருக்க  சம்மதித்து அதன்படி  ஏர் ஆசியா இந்தியா நிறுவனத்தின் தலைமை ஆலோசகர் ஆனார். 2013ம் ஆண்டு மே மாதம் 15ஆம் தேதி ஏர் ஆசியா இந்தியா ஆசியா இந்தியா தேதி ஏர் ஆசியா இந்தியா இந்தியா நிறுவனம் சிங்கப்பூரில் மேலாண்மை ஆலோசகராக இருந்த  மிட்டு  சாண்டில்யா  அவர்களை  தலைமை செயலதிகாரி அதிகாரியாக  நியமித்தது. ஒரு மாதத்திற்கு பின்பாக ஜூன் 17ஆம் தேதி டாடா கன்சல்டன்சி சர்வீசஸ் நிறுவனத்தில் உதவித் தலைவராக பணியாற்றிய எஸ் ராமதுரை அவர்களை இந்த விமான சேவை நிறுவனத்தின்  தலைவராக நியமித்தது. 2016-ம் ஆண்டு ஏப்ரல் மாதம் அமர் அப்ரோல், மிட்டு சாண்டில்யா க்கு பதிலாக நிறுவன  தலைமை செயல் அதிகாரியாக நியமிக்கப்பட்டார். In 2019ஆம் ஆண்டு ஜூன் மாதம் அவர் பதவி விலகியதை அடுத்து  சுனில் பாஸ்கரன்  தலைமை இயக்குனர் மற்றும் தலைமை செயல் செயல் அதிகாரியாக  நியமிக்கப்பட்டு பணியாற்றி வருகிறார். முன்னதாக இவரும் டாடா குழுமத்தில் குழுமத்தில் உள்ள  டாடா ஸ்டீல் நிறுவனத்தின் தலைமை பொறுப்பில் பங்காற்றியுள்ளார்.
நிறுத்தங்கள்
ஏர் ஆசியா இந்தியா நிறுவனம் 26 வழித்தடங்களில் 100 விமானங்களுக்கு விமானங்களுக்கு மேலாக  இயக்கி விமான சேவை சேவை வழங்கி வருகிறது.
Fleet
2019ஆம் ஆண்டு டிசம்பர் கணக்கின்படி ஏர் ஆசியா இந்தியா நிறுவனம் கீழ்கண்ட விமானங்களை இயக்கி வருகிறது:
மேற்கோள்கள்
பகுப்பு:விமானசேவை நிறுவனங்கள்
பிரபா மிசுரா
பிரபா மிசுரா என்பவர் இந்திய அரசியல்வாதி ஆவார்.
இளமை
பிரபா மிசுரா திரிபாதி குடும்பத்தில் ஷாஹபாத் ஹர்தோயில் பிறந்தார். அஜ்மீரில் ரயில்வே கணக்காளராக பணிபுரியும் பண்டித அசாரி லால் மிசுராவின் மகன் சுக் தியோ பிரசாத் மிசுராவினை பெரும்பாலான பெண்களைப் போலவே தனது 13 வயதிலேயே மணந்தார்.
கல்வி
பிரபா ஆக்ரா பல்கலைக்கழகத்தில் இரண்டு முதுகலைப் பட்டங்களையும் அஜ்மீர் அரசு கல்லூரியில் இளநிலை சட்டப் பட்டத்தினையும் பெற்றார்.
திருமண வாழ்க்கை
மிசுரா ஒரு பிரகாசமான மாணவி மற்றும் அறிவைப் பெறுவதில் ஆர்வம் கொண்டிருந்தார். இவர் கல்வியைத் தொடர இவருடைய மாமனார் உறுதுணையாக இருந்தார். மிசுரா கல்வி பயின்ற காலத்தில் கல்வியைத் தொடர்ந்த ஒரு சில பெண்களில் இவரும் ஒருவர்.
அரசியல் வாழ்க்கை
மிசுரா இராசத்தான் மாநிலத்தைச் சேர்ந்த புஷ்கர் சட்டமன்றத் தொகுதியில் சட்டமன்றத் தேர்தலில் போட்டியிட்டார். இவர் 1957 முதல் 1977 வரை சட்டமன்ற உறுப்பினராக இருந்தார். 1957, 1962, 1967 மற்றும் 1972 தேர்தல்களில் இவர் சட்டமன்றத் தேர்தல்களில் வெற்றி பெற்றார். மிசுரா இந்தியத் தேசிய காங்கிரசு கட்சியினை சார்ந்தவர். மிசுரா தனது வாழ்நாளில் பல்வேறு அமைச்சரவை பதவிகளை வகித்தார்.
மேற்கோள்கள்
பகுப்பு:ராஜஸ்தான் அரசியல்வாதிகள்
தட்டைப்புழு இனம்
வகுப்பு 1 டர்பெல்லேரியா
இவை மென்கயிற்றுப் புழுக்கள் என அழைக்கப்படுகின்றன. இவை தனித்து நீரில் வாழும் தட்டைப்புழுக்கள். பெரும்பாலும் சுய வாழ்விகளாகவும், ஒரு சில ஒட்டுண்ணிகளாகவும் உள்ளன. இவ்வகுப்பில் உள்ள பிளனேரியா அபரிமிதமான மீள்தோன்றல் தன்மையுடையது
வகுப்பு 1 டிரமட்டோடா
இவை ஒட்டுண்ணிப் புழுக்கள் இவற்றின் மேல்புறத்தில் கியூட்டிக்கிள் எனும் பாதுகாப்பு உறை உண்டு. விருந்தோம்பியின் உடலினுள் ஒட்டிக்கொள்ள இவை ஒட்டுறுப்புகளாக கொண்டுள்ளன.( உதாரணம்) ஃபாசியோலா அல்லது ஈரல் புழு.
வகுப்பு 3 செஸ்டோடா
நாடாப்புழுக்கள் இவ்வகுப்பைச் சார்ந்தவை. இவை அக ஒட்டுண்ணிகள். இவற்றின் வாழ்க்கை சற்று சிக்கலானது. இப்புழுக்களின் வாழ்வில் இரண்டு ஒட்டுண்ணிகள் உண்டு. இவற்றின் உடலமைப்பு முழுவதும் ஒட்டுண்ணி வாழ்விற்கு உரியது. உணவுக்குழல், வாய் போன்றவை இல்லை. உடல் சுவரின் வழியாக உணவை உறிஞ்சக் கூடியவை. தலைப்பகுதி ஸ்கோலக்ஸ் எனப்படும். இப்பகுதியில் வளைய வடிவ கொக்கிகள் உண்டு. ஒட்டுறுப்புகளும் உண்டு.
மேற்கோள்
தமிழ்நாட்டுப் பாடநூல் கழகம் விலங்கியல் மேல்நிலை முதலாம் ஆண்டு பக்கம் 14,15
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:முதுகெலும்பிலிகள்
மின்ஸ்க்
மின்ஸ்க் (Minsk, Мінск ; Минск) பெலருஸ் நாட்டின் தலைநகரமாகும்.
பிரெஸ்ற், குரெட்னோ, கோமெல், மொகிலெவ், விற்றெப்ஸ்க் என்பன இந்நாட்டின் மற்றைய முக்கிய நகரங்கள்
பெலாரஸ் என தற்போது அழைக்கப்படும் பகுதிகள் பெரும்பாலும் லித்துவேனியா, போலந்து, ரஷ்யப்பேரரசு போன்ற நாடுகளின் பகுதிகளாகவே வரலாற்றுக் காலங்களில் இருந்து வந்தன. இறுதியில் பெலாரஸ் 1922 இல் சோவியத் யூனியனின் ஒரு குடியரசாக(பெலாரஸ்ஸியன் சோவியத் சோசலிசக் குடியரசு) மாறியது. 27 ஆகஸ்ட் 1990 இல் தனது தன்னாட்சி உரிமையை அரசுசார்பாக அறிவித்தது. சோவியத் யூனியனின் உடைவைத் தொடர்ந்து 25 ஆகஸ்ட் 1991 பெலாரஸ் குடியரசு என்ற நாடாக தம் விடுதலையை (சுதந்திரப்) அறிவிப்பு செய்துகொண்டது.
1994 இல் இருந்து அலெக்சாண்டர் லுகாசென்கோ இந்நாட்டின் குடியரசுத் தலைவராக உள்ளார். பெலாரஸ் தற்போது அயல்நாடான ரஷ்யாவுடன் ரஷ்யா பெலாரஸ் யூனியன் (Union of Russia and Belarus) என்னும் திட்டம் தொடர்பாக பேச்சுவார்த்தை நடத்திவருகிறது. இத்திட்டத்தில் இரு நாடுகளின் பொருளாதாரங்களை இணைப்பதுடன் மற்றும் பல விடயங்களும் அடங்கும். இதன் அயல்நாடான உக்ரைனில் 1986 இல் நடந்த செர்ணோபில் விபத்தினால் ஏற்பட்ட அணுக்கசிவு விளைவுகளினால் தொடர்ந்தும் இந்நாடு பாதிப்படைந்துவருகிறது
வெளி இணைப்புகள்
பகுப்பு:ஐரோப்பியத் தலைநகரங்கள் பகுப்பு:பெலருசிய நகரங்கள் பகுப்பு:பெலருஸ்